ལྷ་བཤོས་

ལྷ་བཤོས་ཞེས་པ་ནི་ལྷ་རྣམས་ཀྱི་ཞལ་དུ་བཟང་པོར་འོས་པའི་ཞལ་ཟས་ཀྱི་མཆོད་པ་ལ་ཟེར།
 ནང་དོན། 
ལྷ་བཤོས་ཀྱི་ཁྱད་པར། ལྷ་བཤོས་ནི་ཞལ་ཟས་ཀྱི་ཁྱད་པར་ཅན་ཞིག་ཡིན་ལ། "འབྲས་ཆན་དང་སྣུམ་ཁུར་དང་ལི་ཁར་ལ་སོགས་པ་རྣམས་དང་རྒུན་འབྲུམ་དང་རྒྱ་ཏར་གྱི་ཁུ་བ་ལ་སོགས་པའི་ཞལ་ཟས་ཀྱི་ཁྱད་པར་བཟའ་བཅའ་བཏུང་གཞིབ་ཀྱི་རིགས་སྣ་ཚོགས་པ་ཁ་དོག་དྲི་རོ་ནུས་པ་ཕུན་སུམ་ཚོགས་པ་ལྡན་པ་དང་བཅས་པ་ཡི་ལྷ་བཤོས་གཙང་ཞིང་ཡིད་དུ་འོང་བ་རྣམས་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ལྟ་བུ་ཡིན་ལ།
ལྷ་བཤོས་ཀྱི་གཞི་རྟེན། ལྷ་བཤོས་ནི་"ཞལ་ཟས་རོ་བརྒྱ་དང་ལྡན་པའི་འབྲས་ཆེན་ལ་སོགས་པའི་བཟའ་བ་དང་བཅའ་བ། བདུད་རྩིའི་བཏུང་བ་དང་དཀར་གསུམ་མངར་གསུམ་ལ་སོགས་པ་ཁ་དོག་དང་དྲི་རོ་ཕུན་སུམ་ཚོགས་པ་སྣ་ཚོགས་པ་དང་བཅས་པ་ཡི་ལྷ་རྫས་ལས་གྲུབ་པའི་བཤོས་"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར།ཡིན་ལ། གཞན་ཡང་"ཞལ་ཟས་ཀྱི་ཁྱད་པར་ལི་ཁ་ར་དང་བཏུང་བའི་ཁྱད་པར་སོགས་བཟའ་བཏུང་ཁ་དོག་དྲི་རོ་སྣ་ཚོགས་དང་བཅས་པ་ཡི་ལྷ་བཤོས་"རྒྱལ་ཚབ་དར་མ་རིན་ཆེན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར།ཡིན་ནོ། །
 སྒྲ་བཤད། 
ལྷ་བཤོས་ཞེས་པའི་འགྲེལ་པ། "ལྷ་ཞེས་རྒྱལ་པོ་སྟེ། དེའི་ཞལ་དུ་བཟའ་བར་འོས་པའི་ལྷ་བཤོས་"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར།ཞེས་གསུངས་ཏེ། ལྷ་ཞེས་པ་ནི་རྒྱལ་པོ་ལ་ཟེར་ལ། དེའི་ཞལ་དུ་བཟའ་བར་འོས་པའི་ཞལ་ཟས་ལ་ལྷ་བཤོས་ཞེས་འདོགས་སོ། །
 ལྷ་བཤོས་ཀྱི་ཁྱད་ཆོས། 
ཁ་དོག་དང་དྲི་རོ། ལྷ་བཤོས་ནི་"ཞལ་ཟས་ཀྱི་ཁྱད་པར་ཀ་ར་དཀར་པོ་དང་། རྒྱ་ཏར་གྱི་ཁུ་བ་ལ་སོགས་པ་བཟའ་བཏུང་སྣ་ཚོགས་བཅས་པ་"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར།ཡིན་ལ། "ཞལ་ཟས་ནི་གང་ཞིག་ཞལ་བཀང་ནས་གསོལ་བའོ། །བཟའ་བ་ནི་གང་ཁམ་དུ་བཅད་ནས་ཏེ་སྣུམ་ཁུར་ལ་སོགས་པའོ། །བཏུང་བ་ནི་གང་བཏུང་བར་བྱ་བ་དེ་ཉིད་དེ། སྐོམ་ལ་སོགས་པའོ། །སྣ་ཚོགས་པ་ནི་རྣམ་པ་དུ་མ་ལེགས་པར་སྦྱར་བ་"ཤེས་རབ་འབྱུང་གནས་བློ་གྲོས། སྤྱོད་འཇུག་གི་དཀའ་འགྲེལ། ཤིང་དཔར།ཡིན་ནོ། །
ལྷ་བཤོས་ཀྱི་གཙོ་ཆེ། ལྷ་བཤོས་ལ་"ཆུ་མ་རག་པའི་ཞལ་ཟས་ལ་སོགས་པ་མང་པོ་མདོར་ན་རིན་པོ་ཆེའི་ལྷུང་བཟེད་དང་ཀ་ཏོ་ར་སོགས་སུ་ཡིད་ལ་གང་འདོད་ཀྱི་བཟའ་བཏུང་སྣ་ཚོགས་པ་"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར།ཚུད་ཡོད་ལ། འདི་ལ་ཞེ་དྲགས་ཕུན་སུམ་ཚོགས་པ་ཞིག་ཡིན་ནོ། །
 བསྡུས་དོན། 
ལྷ་བཤོས་ཞེས་པ་ནི་ལྷ་དམ་པ་རྣམས་ཀྱི་ཞལ་དུ་བཟང་པོར་འོས་པའི་ཞལ་ཟས་ཀྱི་མཆོད་པ་ལ་ཟེར། འདི་ནི་ཁ་དོག་དང་དྲི་རོ་ཕུན་སུམ་ཚོགས་པ་ཡོད་ཅིང་། འབྲས་ཆེན་དང་བདུད་རྩིའི་བཏུང་བ། དཀར་གསུམ་མངར་གསུམ་ལ་སོགས་པ་སྣ་ཚོགས་པ་ཚུད་ཡོད། ལྷ་ཞེས་པ་ནི་རྒྱལ་པོ་ལ་ཟེར་ལ། དེའི་ཞལ་དུ་བཟའ་བར་འོས་པའི་ཞལ་ཟས་ལ་ལྷ་བཤོས་ཞེས་འདོགས་པ་ཡིན་ནོ། །
 ལུང་ཁུངས། 
Category:ཆོས་ལུགས།